armvectores/hy_wikipedia_2023 huggingface dataset:
Քորեյ

Մեծասար, Քորեյ (հին հունարեն՝  χορεῖος - «երգչախումբ», հին հունարեն՝ χορεῖος πούς - «երգչախմբային ոտք, չափ»), երկու վանկանի բանաստեղծական ոտքի տեսակ (չափ)։
Անտիկ տաղաչափության (չափական) մեջ քորեյը բաղկացած էր երկար և նրան հաջորդող կարճ վանկերից, իսկ ժամանակակից (վանկաշեշտային տաղաչափություն, այդ թվում դասական ռուսական) ոտանավորում՝ շեշտված և ապա անշեշտ վանկերից (ـʼ‿)։ Քորեյական տողը շեշտեր է կրում կենտ վանկերի վրա և ունի հետևյալ սխեման.

ـʼ‿ / ـʼ‿ / ـʼ‿ / ـʼ‿ /...Որոշ լեզուներում (ինչպես՝ ռուսերենում) քորեյական ոտանավորը շատ տարածված է, որի վանկաշեշտային տաղաչափության մեջ առավել կիրառելի են քառաոտք և վեցոտնյա չափերը, իսկ 19-րդ դարի կեսերին՝ նաև հնգոտնյա։

Бу́՛ря мгло́՛ю не́՛бо кро́՛ет,
Ви́՛хри сне́՛жные крутя́՛;
То, как зве́՛рь, она́՛ заво́՛ет,
То запла́՛чет, как дитя́՛…(Ա. Պուշկին, «Ձմեռվա իրիկունը», քառաոտք)
Հայ պոեզիայում, հայերենի վերջահար շեշտադրության պատճառով, զուտ քորեյով բանաստեղծություններ գրել շատ դժվար է։ Հազվագյուտ օրինակներից են հետևյալ տողերը.


== Ծանոթագրություններ ==
Բորիս Ազարով

Բորիս Ազարով (ուկրաիներեն՝ Азаров Борис Іванович, հուլիսի 19, 1940(1940-07-19), Սիմֆերոպոլ, ՌԽՖՍՀ, ԽՍՀՄ - փետրվարի 15, 2013(2013-02-15), Սիմֆերոպոլ, Ուկրաինա), ուկրաինացի և խորհրդային ռեժիսոր և դերասան։ ՈւԽՍՀ արվեստի վաստակավոր գործիչ։ Եղել է Ղրիմի Ինքնավար Հանրապետության մրցանակի դափնեկիր, Ղրիմի ակադեմիական տիկնիկային թատրոնի գեղարվեստական ղեկավար։


== Կենսագրություն ==
1975 թվականին ավարտել է Կրասնոդարի մշակույթի պետական ինստիտուտը։
1959 թվականից աշխատել է Ղրիմի ակադեմիական տիկնիկային թատրոնում որպես բեմի աշխատող և լուսավորող, 1962 թվականից եղել է դերասան, 1978-2013 թվականներին` գլխավոր ռեժիսոր, իսկ 1998 թվականից` գեղարվեստական ղեկավար։
Բորիս Ազարովը եղել է Տիկնիկային թատրոնի գործիչների միջազգային միության (UNIMA) և Ուկրաինայի արվեստների ակադեմիայի նախագահությանը կից տիկնիկային թատրոնների աշխատանքի խորհրդի անդամ։
Չորս տարիների ընթացքում Բորիս Ազարովը ղեկավարել է Եվրոպայի տիկնիկավարների միջազգային ժյուրին։ Մշակույթի զարգացման գործում ունեցած ավանդի և տիկնիկային և թատերական արվեստի ոլորտում ունեցած ձեռքբերումների համար արժանացել է մի շարք պարգևների։ Մահացել է ծանր հիվանդությունից։


== Տիկնիկային բեմադրություններ ==
Բացահայտում-ներկայացումներ են դարձել «Անագե տոկուն զինվորիկը», «Քամիներ փնտրիր դաշնում», «Աստղային տղան» (1985), «Տիկնիկների դիմակահանդես» (1995) բեմադրությունները։ Առաջինն է եղել Ուկրաինայի տիկնիկային թատրոնում, որ բեմադրել է «Չայկովսկու հեքիաթները» բալետը և օպերան։
Բ. Ազարովի և Վ. Կուրենկովայի «Աքլոր և Կո» ներկայացումը մրցանակների է արժանացել է «Թատրոնը ճամպրուկում» 11-րդ միջազգային փառատոնի 3 անվանակարգերում (Լեհաստան, Լոմժա քաղաք, 1998)։


== Մրցանակներ ==
Երրորդ աստիճանի ծառայությունների համար շքանշանի ասպետ։


== Ծանոթագրություններ ==


== Արտաքին հղումներ ==
Некролог
Աննա Ավանեսյան (այլ կիրառումներ)

Աննա Ավանեսյան, կարող է վերաբերել հետևյալ անձանց.

Աննա Ավանեսյան (ազատամարտիկ), հայ կին ազատամարտիկ, Արցախյան ազատամարտի մասնակից
Աննա Ավանեսյան (հաղորդավար), հայ հաղորդավարուհի
(6111) Դեյվմաքկայ

(6111) Դեյվմաքկայ (անգլ.՝ Davemckay), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 20-ին Շելտ Բասի կողմից Պալոմարում։
Միջին հեռավորությունը Արեգակից կազմում է 2,452301 ա. մ., առավելագույնը մոտենում է 1,9637 ա. մ. հեռավորության վրա և հեռանում 2,9409 ա. մ.։ Արեգակի շուրջ մեկ ամբողջական պտույտ է կատարում 1402,68 երկրային օրվա ընթացքում, իր ուղեծրով շարժվելով միջինում 0,256651 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6111) Դեյվմաքկայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ամիրյան (ազգանուն)

Անվան այլ կիրառումների համար տե՛ս՝ Ամիրյան (այլ կիրառումներ)Ամիրյան, հայկական ազգանուն։


== Ազգանունը կրողներ ==
Արմեն Արտավազդի Ամիրյան (1967), հաղորդավար, ռեժիսոր, պետական գործիչ։
Արսեն Մինասի Ամիրյան (1881-1918), բոլշևիկ-հեղափոխական, լրագրող, հրապարակախոս, Բաքվի 26 կոմիսարներից։
Գրիգոր Ամիրյան (1888-1964), հեղափոխական գործիչ։
Իսահակ Ամիրյան (1870-ական թթ.-1920-ականներից հետո), խմբագիր, իրավաբան։
Խաչատուր Ամիրյան (1868-1915), ազատագրական շարժման գործիչ։
Խաչիկ Պետրոսի Ամիրյան (1915-1998), արձակագիր, խմբագիր։
Հ. Ամիրյան (20-րդ դար), լրագրող։
Հովհաննես Թադևոսի Ամիրյան (19-20-րդ դարեր), խմբագիր։
Ղազարոս Ռուբենի Ամիրյան (1959), անեսթեզիոլոգ-ռեանիմատոլոգ։
Յազոն Իսահակի Ամիրյան (1870-ական թթ.-1908), թաևգմանիչ, հուշարար։
Յուրի Բաբկենի Ամիրյան (1938-2004), դերասան։
Նազիկ Հովհաննեսի Ամիրյան (1967), ազատամարտիկ, ՀՀ բանակի գնդապետ։
Սաթո Ամիրյան (20-րդ դար), բանաստեղծուհի։
Սեյադ Ամիրյան (1860-ական թթ. հետո-1910-ական թթ. հետո), մշակութային գործիչ։
Սլավիկ Սուրենի Ամիրյան (1956), վիրաբույժ։


== Գրական հերոսներ ==
Բաբկեն Ամիրյան, Վահե Ղուկասյանի «Գրողի տարածը» վիպակի հերոսներից։


== Տես նաև ==
Ամիրյանց


== Ծանոթագրություններ ==
Շյոնվալդ (Բրանդենբուրգ)

Շյոնվալդ (գերմ.՝ Schönwald (Brandenburg)), կոմունա Գերմանիայում, Բրանդենբուրգի տարածքում։
Մտնում է Դամե Շպրեվալդի շրջանի կազմի մեջ։ Գտնվում է Ունթերշպրեվալդի ենթակայության տակ։ Բնակչությունը 1175 մարդ է (2010 թվականի դեկտեմբերի 31–ի տվյալներով) ։ Զբաղեցնում է 44,85 կմ² տարածք։ Պաշտոնական կոդը՝ 12 0 61 435։
Կոմունան ստորաբաժանվում է 2 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Անհեթեթություն

Անհեթեթություն, չմտածված, ակնհայտ փուչ, անիմաստ հայտարա­րություններ, գործողություններ։ Քաղա­քականության մեջ՝ առանձին քաղաքական գոր­ծիչների, իշխանության ներկայացուցիչների, քաղաքական խմբերի, կուսակցություննե­րի խորապես չմտածված, անլուրջ, ոչ ճռճռան հայտարարություններ՝ երբեմն կոնկրետ գործողություններ, որոնք հաճախ նպաստում են ելմտում առկա սոցիալական, քաղաքական լարվածության խո­րացմանը, քաղաքական կայունության խաթար­մանը, արտաքին հարաբերությունների բարդացմանը՝ ընդսմին չունենալով ոչ մի դրական հետևանք։


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Վլադիմիր Աղաբեկով

Վլադիմիր Ենոքի Աղաբեկով (1940, Գրոզնի, ՌԽՖՍՀ, ԽՍՀՄ), ֆիզիկական քիմիայի բնագավառի գիտնական, Բելառուսի ԳԱԱ նոր նյութերի քիմիայի ինստիտուտի տնօրեն, Բելառուսի գիտությունների ազգային ակադեմիայի ակադեմիկոս, Հայաստանի Հանրապետության գիտությունների ազգային ակադեմիայի արտասահմանյան անդամ, քիմիական գիտությունների դոկտոր։


== Մանկություն ==
Վլադիմիր Աղաբեկովի ընտանիքը սերում է Լեռնային Ղարաբաղից։ Հայրը՝ Ենոք Գրիգորի Աղաբեկովը, ծնվել է 1907 թվականի Լեռնային Ղարաբաղի Կարմիր Գյուռտ գյուղում։ 1921 թվականից նրա ընտանիքը բնակություն է հաստատել Գրոզնիում։ Մայրը՝ Լուսիկ Սարուխանի Աղաբեկովան (Սարգիսյանց), ծնվել է 1910 թվականին Լեռնային Ղարաբաղի Ներքին Սեզնեք գյուղում։ Աղաբեկովների ընտանիքը ունեցել է 5 երեխա (Վլադիմիրը ամենակրտսերն է)։ Հետպատերազմյան տարիներին Աղաբեկովի հայրը Գրոզնիում զբաղեցրել է պատասխանատու պաշտոններ։


== Կրթություն ==
1963 թվականին Գրոզնու նավթային ինստիտուտի քիմիական-տեխնիկական ֆակուլտետն ավարտելուց հետո Վլադիմիր Աղաբեկովը գործուղվել է Բելառուսի գիտությունների ազգային ակադեմիայի ֆիզիկա-օրգանական քիմիայի ինստիտուտ՝ որպես հայցվոր-հետազոտող։ 1965 թվականից մինչև 1968 թվականը նա սովորել է ասպիրանտուրայում ԲՍՍՀ գիտությունների ակադեմիայի ակադեմիկոս Ն. Ի. Միցկևիչի և պրոֆեսոր Ե. Տ. Դենիսովի (ԽՍՀՄ գիտությունների ակադեմիայի քիմիական ֆիզիկայի ինստիտուտ, քաղաք Չեռնոգոլովկա) ղեկավարությամբ, պաշտպանել է թեկնածուական ատենախոսություն և ստացել քիմիական գիտությունների թեկնածուի գիտական աստիճան (1969 թվական)։


== Աշխատանքային գործունեություն ==
1969 թվականից ավագ գիտական աշխատող է։ Վլադիմիր Աղաբեկովի բազմակողմանի գիտական և գիտակազմակերպչական գործունեությունը սերտորեն կապված է Ֆիզիկաօրգանական քիմիայի ինստիտուտի հետ (ИФОХ)։ 1981 թվականին նա պաշտպանել է դոկտորական ատենախոսություն և ստացել քիմիական գիտությունների դոկտորի գիտական աստիճան, իսկ 1987 թվականին՝ պրոֆեսորի կոչում։ 1996 թվականին նա ընտրվել է Բելառուսի գիտությունների ազգային ակադեմիայի թղթակից անդամ, իսկ 2003 թվականին՝ ակադեմիկոս։
1985 թվականից Վ. Ե. Աղաբեկովն աշխատել է ֆիզիկաօրգանական քիմիայի ինստիտուտի լաբորատորիայի վարիչ, իսկ 1988 թվականից՝ նույն ինստիտուտի «Կինետիկայի և ռեակցիոնունակություն» բաժնի վարիչ։ Այստեղ նրա ղեկավարությամբ ստեղծվել է նոր գիտական ուղղություն երկչափ համակարգերում քիմիական ռեակցիաների կարգավորման սկզբունքների մշակման համար։
1998 թվականի հոկտեմբերին Բելառուսի ԳԱԱ նախագահությունը որոշեց ստեղծել նոր նյութերի քիմիայի ինստիտուտ (ИХНМ)։ Ինստիտուտի տնօրեն ընտրվեց Վ. Ե. Աղաբեկովը։ Նրա առաջարկությամբ ձևավորվեցին ինստիտուտի գործունեության հիմնական գիտական ուղղությունները՝ միավորելով ֆիզիկաքիմիական և օրգանական գիտական ենթակառուցվածքների հիմնարար և կիրառական հետազոտությունները՝ Բելառուսի Հանրապետությունում զարգացնել փոքրածավալ քիմիան։


== Պարգևներ ==
Երախտագիտության մեդալ, 2020


== Ծանոթագրություններ ==


== Աղբյուրներ ==
greenstone.flib.sci.am
Լա Կարոլինա (քաղաք)

Լա Կարոլինա (իսպ.` La Carolina), քաղաք և մունիցիպալիտետ Իսպանիայում։ Մտնում է Խաեն նահանգի մեջ, Անդալուսիա ինքնավար համայնքիի կազմում։
Մունիցիպալիտետը գտնվում է Սիերա Մորենա շրջանում։ Տարածքը` 201 կմ2, բնակչությունը՝ 15901 (2010 թվականի տվյալներով)։ Գտնվում է Նահանգի վարչական կենտրոնից 66 կմ հեռավորության վրա։ Ժամանակակից Սանտա Էլենայի և Լա Կարոլինայի տարածքում 1212 թվականի հուլիսի 16-ին տեղի է ունեցել Լաս Նավաս դե Տոլոսայի ճակատամարտը։


== Աղբյուրներ ==
Каролина, город в Испании//Энциклопедический словарь Брокгауза и Ефрона 1890-1907


== Արտաքին հղումներ ==
Página web del Excmo. Ayuntamiento
Hermandad de la Resurrección de La Carolina
Portal de información local de La Carolina Archived 2008-02-27 at the Wayback Machine.
Portal de La Carolina Archived 2008-04-30 at the Wayback Machine.
Տյուտչևո (գյուղ, Լեբեդյանսկի շրջան)

Տյուտչևո (ռուս.՝ Тютчево), գյուղ Ռուսաստանի Լիպեցկի մարզի Լեբեդյանսկի շրջանի կազմում։
Բնակչությունը վերջին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վլադիմիր Սնեգիրյովի հուշարձան

Վլադիմիր Սնեգիրյովի հուշարձան (ռուս.՝ Памятник Владимиру Снегирёву), հուշարձան Ռուսաստանի մայրաքաղաք Մոսկվայում, որը նվիրված է ռուս բժիշկ, Մոսկվայի համալսարանի վաստակավոր պրոֆեսոր, հայրենական գինեկոլոգիայի հիմնադիրներից մեկին` Վլադիմիր Ֆեոդորովիչ Սնեգիրյովին։ Բացվել է 1973 թվականի նոյեմբերի 2-ին` Վ. Ֆ. Սնեգիրյովի անվան մանկաբարձության և գինեկոլոգիայի կլինիկայի առջև։ Քանդակագործներ Սերգեյ Տիմոֆեևիչ Կոնյոնկովն ու Ալեքսանդր Դմիտրիևիչ Կոզաչոկը հուշակոթողի ստեղծման աշխատանքները սկսել են 1967 թվականին։ Նախագծի ճարտարապետն է Եվգենի Ստամոն։ 1992 թվականին հուշարձանը վերցվել է պետական պաշտպանության տակ որպես տարածաշրջանային նշանակության մշակութային ժառանգության օբյեկտ (Մոսկվայի ժողովրդական պատգամավորների քաղաքային խորհրդի նախագահության «Մոսկվա քաղաքի պատմության և մշակույթի հուշարձանների մասին» 1992 թվականի հուլիսի 30-ի թիվ 84 որոշում, գրանցման համար` 771410726270005)։
Հուշարձանի հասցեն` ք. Մոսկվա, Ելանսկու փողոց, 2։


== Նկարագրություն ==
Գիտնականի բրոնզե քանդակը տեղադրված է գրանիտե պատվանդանին, որի վրա արված է հետևյալ մակագրությունը. «Պրոֆեսոր Սնեգիրյով Վլադիմիր Ֆեոդորովիչ, 1847-1916»։ Բժիշկը պատկերված է աթոռի վրա նստած, մարմինը փոքր-ինչ հետ թեքված և ոտքերն առաջ ձգած, ձեռքերը դրված են ազդրերին։ Նրա հագին բժշկական խալաթ է, մազերը թաքնված են գլխարկի տակ։ Քանդակագործները ցանկացել են ստեղծել այն զգացողությունը, ասես պրոֆեսորը հենց նոր է դուրս եկել հիվանդանոցից և հանգստանում է հաջող վիրահատությունից հետո։


== Ծանոթագրություններ ==


== Գրականություն ==
Вострышев М. И. Москва: все культурные и исторические памятники. — М.: Алгоритм, Эксмо, 2009. — 512 с. — ISBN 978-5-699-31434-8
Голубева И. Доктор Снегирёв. Как юнга стал известным врачом // «АиФ Здоровье» : Газета. — 2016. — № 30.
Звягинцев Н. Д., Карпачевский Л. О. Памятники ученым в культуре Москвы. — М.: ГЕОС, 2004. — 64 с. — ISBN 5-89118-381-1
Кожевников Р. Скульптурные памятники Москвы. — М.: Московский рабочий, 1983. — 318 с.
Памятники монументального искусства Москвы / Департамент культурного наследия г. Москвы. — М.: «Милк Эдженси», 2016. — 404 с. — ISBN 978-5-9907078-1-8
Шокарев С., Вострышев М. Вся Москва от А до Я. — 2018. — ISBN 5041013799, 9785041013790
Hot Pink

Hot Pink, երգչուհի Doja Cat-ի երկրորդ հիփ հոփ ստուդիական ալբոմը, որը թողարկվել է 2019 թվականի նոյեմբերի 7-ին Kemosabe Records և RCA Records լեյբլներում։ Ալբոմի պրոդյուսերներն են Doja Cat-ը, Yeti Beats-ը, Tyson Trax-ը։ Ալբոմի ձայնագրությանը մասնակցել են Smino-ն, Թայգան և Գուչի Մենը։


== Ալբոմի մասին ==
2019 թվականի նոյեմբերի 2-ին երգչուհի Doja-ն առաջին անգամ հայտարարել է երկրորդ ստուդիական ալբոմի մասին իր թվիթթերյան էջով։ Բացի նոր սկավառակի թողարկման ամսաթվից, նաև հաղորդել է անվանումը, թրեքլիստը և շապիկը։ Ալբոմը դրական արձագանքներ է ստացել երաժշտական քննադատների և ինտերնետ-հրատարակությունների կողմից։ Rolling Stone Top 200-ի տվյալներով «Hot Pink» ալբոմը ԱՄՆ-ում վաճառվել է 167,600 օրինակով, այդ թվում՝ 5867 մաքուր վաճառքներով։
2019 թվականի նոյեմբերին ալբոմը զբաղեցրել է 19-րդ հորիզոնականը Billboard 200 հիթ-շքերթում։ «Juicy» (Թայգայի մասնակցությամբ) սինգլը դարձել է ալբոմի առաջին սինգլը, որը հիթ-շքերթում զբաղեցրել է 48-րդ հորիզոնականը։ Երկրորդը դարձել է «Say So» սինգլը, որը 2020 թվականի հունվարի 18-ին զբաղեցրել է Billboard Hot 100 հիթ-շքերթի 95-րդ հորիզոնականը, այդ թվում՝ Tik Tok-ում հայտնված պարային տեսահոլովակների շնորհիվ։


== Երգացանկ ==
Tidal-ի և Instagram-ի տվյալներով.


== Հիթ-շքերթներ ==


== Ծանոթագրություններ ==


== Արտաքին հղումներ ==
 «Juicy» (Doja Cat, Tyga)(Official Video)  83 միլիոն դիտում
 «Say So» (Jax Jones Midnight Snack Remix) (Audio)
 «Say So» (Audio)  25 միլիոն դիտում
Փարա

Փարա, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր լեռների մեջ, Սղերդ քաղաքից 30 կմ հյուսիս-արևելք։
Գյուղն ընկած էր միջգյուղային ճանապարհի վերջում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ռուդնյա-Ռադովելսկայա

Ռուդնյա-Ռադովելսկայա (ուկրաիներեն՝ Рудня-Радовельська), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1900 թվականին։
2001 թվականի տվյալներով Ռուդնյա-Ռադովելսկայա գյուղում բնակվում էր 93 մարդ։ Բնակավայրը զբաղեցնում է 0,8 կմ² տարածք։ Բնակչության խտությունը կազմում էր 116,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնդվիլ (Կալվադոսի գավառ)

Մոնդվիլ (ֆր.՝ Mondeville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 9927 մարդ, բնակչության խտությունը` 1096.91 մարդ/կմ²։ Բնակավայրը զբաղեցնում է 9.05 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ արևմուտք, Կան քաղաքից` 4 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 6397 աշխատունակ (15-64 տարեկան)  բնակիչ, որոնցից ակտիվ էին 4617-ը, իսկ ոչ ակտիվները` 1780։ Ակտիվության ցուցանիշը կազմում է 72,2 %։ 4617 աշխատունակ մարդկանցից աշխատել է 3947 անձ (1993 տղամարդ և 1954 կին)։ Գործազուրկ են եղել 670 անձ (397 տղամարդ և 273 կին)։ 1780 անաշխատունակներից 691-ը եղել են աշակերտներ կամ ուսանողներ, 717-ը` թոշակառուներ, իսկ 372-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տոնկովիդովո (գյուղ, Մոնաստիրշչինսկի շրջան)

Տոնկովիդովո (ռուս.՝ Тонковидово), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զարեչնի (Ապշերոնսկի շրջան)

Անվան այլ կիրառումների համար տե՛ս՝ ԶարեչնիԶարեչնի (ռուս.՝ Заречный), խուտոր Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պարագաներ

Պարագաներ, նախադասության երկրորդական անդամներ, բայական անդամի լրացումներ, որոնք ցույց են տալիս գործողության հետ կապ ունեցող այլևայլ հանգամանքներ (տեղ, ժամանակ, պատճառ, պայման, նպատակ և այլն) ու գործողության հատկանիշներ։ Երբեմն պարագա լրացումներ են ստանում նաև նախադասության ոչ բայական անդամներ, օրինակ՝ ածականներ ու բայանուններ։
Պարագաները կարելի է բաժանել երկու խմբի՝ բուն պարագաներ ու հատկանշային պարագաներ։
Բուն պարագաները ցույց են տալիս գործողության հետ կապված հանգամանքները՝ տեղը, ժամանակը, պատճառը, հիմունքը, նպատակը, պայմանը և այլն։ Բուն պարագաներ են տեղի, ժամանակի, պայմանի, պատճառի, հիմունքի, նպատակի, զիջման, համեմատության, միասնության պարագաները։
Հատկանշային պարագաները ցույց են տալիս գործողության ձևային ու չափի հատկանիշները։ Հատկանշային պարագաներ են ձևի ու չափի պարագաները։
Պարագաներն արտահայտվում են՝

Հատկանշային իմաստ արտահայտող մի քանի խոսքի մասերով՝ մակբայներով, ինչպես նաև որոշ ածականներով, թվականներով, դերանուններով, դերբայական որոշ ձևերով։ Օրինակ՝ Աղջիկը խորհրդավոր ժպտում էր։ Վերադառնալիս հանդիպեց ընկրոջը։
Գոյականներով, օրինակ՝ Նրա սիրտը թրթռում էր ուրախությունից։ Մեկնեց հայրենիք։
Կապական կապակցություններով, օրինակ՝ Ողջ տարին աշխատել էր առանց հանգստի։ Մտածում էր քրոջ մասին։
Բառակապակցություններով, օրինակ՝ Հինգշաբթի օրը հանդիպեցին։ Ղազարոս Աղայանի անունը յոթ-ութ տարեկան հասակից գիտեի ես։ (Ավ. Իսահակյան) և այլն։


== Աղբյուրներ ==
Ս. Աբրահամյան, Ժամանակակից հայերենի քերականություն, Երևան, 1975, էջ 301-308։
Հ. Պետրոսյան, Հայերենագիտական բառարան, Երևան, 1987, էջ 522-524։
Լավեսիեռ

Լավեսիեռ (ֆր.՝ Laveissière), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 574 մարդ, բնակչության խտությունը` 16.43 մարդ/կմ²։ Բնակավայրը զբաղեցնում է 34.93 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 80 կմ հարավ, Օրիյակ քաղաքից` 36 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 415 աշխատունակ (15-64 տարեկան) բնակիչ, որոնցից ակտիվ էին 330-ը, իսկ ոչ ակտիվները` 85։ Ակտիվության ցուցանիշը կազմում է 79,5 %։ 330 աշխատունակ մարդկանցից աշխատել է 320 անձ (183 տղամարդ և 137 կին)։ Գործազուրկ են եղել 10 անձ (4 տղամարդ և 6 կին)։ 85 անաշխատունակներից 21-ը եղել են աշակերտներ կամ ուսանողներ, 39-ը` թոշակառուներ, իսկ 25-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բուկով (գյուղ, Լուցկի շրջան)

Անվան այլ կիրառումների համար տե՛ս՝ Բուկով (այլ կիրառումներ)Բուկով (ուկրաիներեն՝ Буків), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1799 թվականին։
2001 թվականի տվյալներով Բուկով գյուղում բնակվում էր 111 մարդ։ Բնակավայրը զբաղեցնում է 0,35 կմ² տարածք։ Բնակչության խտությունը կազմում էր 317,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոսան դե Վերո

Պոսան դե Վերո (իսպ.՝ Pozán de Vero),բնակավայր և մունիցիպալիտետ Իսպանիաում, գտնվում է Ուեսկա պրովինցիայում (Արագոն ինքնավար համայնքում)։ Մունիցիպալիտետը գտնվում է Սոմոնտանո դե Բառբաստրո շրջանում։ Տարածքը կազմում է 14.67 կմ2։ Բնակչությունը՝ 244 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 60 կմ։


== Արտաքին հղումներ ==
Պաշտոնական էջ
Մարս (շոկոլադե սալիկ)

Մարս, շոկոլադե սալիկ է։ Առաջին անգամ արտադրվել է 1932 թվականին ամերիկացի գործարար Ֆորեսթ Մարսի կողմից անգլիական քաղաքում։ Մինչև այսօր «Մարսի» բաղադրատոմսը չի փոխվել։


== Տես նաև ==
Բաունտի
Սնիկերս
Արշակ

Անվան այլ կիրառումների համար տե՛ս՝ Արշակ (այլ կիրառումներ)Արշակ, իրանական և հայկական արական անձնանուն։ Մեկ կարծիքի համաձայն՝ ծագում է հին պարսկերեն Aršaka ձևից, որը փաղաքշականն է arša «արջ» բառի։ Ըստ այսմ անունը նշանակում է «արջուկ»։ Մեկ այլ կարծիքով՝ ծագում է arša «արու» բառից։
Սրանից Արշակունյաց տոհմանունը, ինչպես և Արշակունի, Արշակյան ազգանունները։


== Աղբյուրներ ==
Հրաչյա Աճառյան,  Հայոց անձնանունների բառարան, հ. Ա, Երևան, «Երևանի պետական համալսարանի հրատարակություն», 1942, էջ 290-294 — 634 էջ։
Պրոգրես (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՊրոգրեսՊրոգրես (ուկրաիներեն՝ Прогрес), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Պրոգրես գյուղում բնակվում էր 390 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեատորիկա

Ալեատրիկա (իտալերեն՝ aleatorío- հանդգնորեն, պատահականությունից կախված), երաժշտություն ստեղծելու և կատարելու ձևապաշտական եղանակ։ Ստեղծագործության հիմքում դրվում է հնչյունների՝ որևէ պատահական ձևով ստացված հաջորդականություն։ Ալեատորիկ ստեղծագործությունը կատարելիս նույնպես թույլատրվում են «պատահականություններ»՝ սկսել ցանկացած հատվածից, առանձին հատվածներ բաց թողնել, տեղափոխել, փոխել տեմպը։
Վարվարովկա (գյուղ, Դունաևցիի շրջան)

Անվան այլ կիրառումների համար տե՛ս՝ ՎարվարովկաՎարվարովկա (ուկրաիներեն՝ Варварівка), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Վարվարովկա գյուղում բնակվում էր 113 մարդ։ Բնակավայրը զբաղեցնում է 0,072 կմ² տարածք։ Բնակչության խտությունը կազմում էր 1569,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վաիմաստվեռե

Վաիմաստվեռե (էստ․՝ Vaimastvere), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 254 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գլինովցի

Գլինովցի (ուկրաիներեն՝ Глинівці), գյուղ Ուկրաինայի Ժիտոմիրի մարզի Անդրուշևկայի շրջանում։ Հիմնադրվել է 1862 թվականին։
2001 թվականի տվյալներով Գլինովցի գյուղում բնակվում էր 648 մարդ։ Բնակավայրը զբաղեցնում է 26,99 կմ² տարածք։ Բնակչության խտությունը կազմում էր 24,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոշչերբակի

Նովոշչերբակի (ռուս.՝ Новощербаки), գյուղ Ռուսաստանի Նովոսիբիրսկի մարզի Զդվինսկի շրջանի կազմում։
Բնակչությունը 1996 թվականին գրանցված տվյալներով կազմում էր 280 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ախտական մակբայներ

Ախտական մակբայներ, գրաբարում մակբայերի շարքին դասված ձայնարկությունների խումբ, որոնք ստորաբաժանվում են հետևյալ ենթախմբերի՝ երանական (երանի, վաշ, վաշ վաշ), եղկական (վայ, աւաղ, եղուկ), հեշտական (վաշ, հայ), , ավաղական (ոհ, վախ), զարմացական (ո, եհ, բաբէ), հեգնական (իշ, վահ, ահ, եհ), սպառնական (իշտ, էհէ), մորմոքական (իշ, ուհ) և տրտմական (եհ, ըհ, ըհը, ի, հէ)։ «Ախտական մակբայներ» տերմինն առաջին անգամ կիրառել է Սիմեոն Ջուղայեցին։ Ավելի ուշ շրջանի քերականներից ոմանք ախտական մակբայները դիտարկել են որպես միջարկության՝ ձայնարկության տարատեսակ։


== Ծանոթագրություններ ==
Վալերյանովկա (գյուղ, Ռոժիշչեի շրջան)

Անվան այլ կիրառումների համար տե՛ս՝ ՎալերյանովկաՎալերյանովկա (ուկրաիներեն՝ Валерянівка), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1648 թվականին։
2001 թվականի տվյալներով Վալերյանովկա գյուղում բնակվում էր 158 մարդ։ Բնակավայրը զբաղեցնում է 0,96 կմ² տարածք։ Բնակչության խտությունը կազմում էր 164,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մթնշաղ (կտավ)

«Մթնշաղ», ՀԽՍՀ ժողովրդական նկարիչ Էդուարդ Իսաբեկյանի 1979 թվականին ստեղծած կտավը։


== Պատմություն ==
Իսաբեկյանը խորապես ազգային երևույթ է իր խառնվածքով, համաշխարհային մշակույթի իմացությամբ, վերլուծական-անալիտիկ հակումներով, զերծ լինելով ազգային նեղ մտածելակերպից, ձգտելով համամարդկային արժեքների։ Դրա լավագույն դրսևորումներից է վարպետի ստեղծագործության մեջ կնոջ կերպարի արտացոլումը, արտաքին գեղեցկության, ներքին էության հակասականության ու ներդաշնակության բարդ միաձուլումը։


== Նկարագրություն ==
«Մթնշաղ» կտավում կնոջ կերպարը նյութա-ծավալային կերտվածքով քանդակային է ու մոնումենտալ, մոտ գեղեցիկի իդեալական ռենեսանսյան պատկերացումներին։ Կնոջ մերկությունն անսպասելի «առնական» է, առողջ, լի ներքին էներգիայով։ Նկարչի ակտիվ վրձնահարվածների գունային հակադրություններն ու լուսային ռեֆլեքսները և՛ մարմնի,  և՛ միջավայրի նյութականությանը հաղորդում են ուժ, թեթևություն, հույզ ու դինամիկա։


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
Ալեսկեր Ալեքպերով

Ալեսկեր Հաջիաղա օղլի Ալեքպերով (ադրբ.՝ Ələsgər Hacıağa oğlu Ələkbərov, մարտի 26, 1910(1910-03-26), Բաքու, Ռուսական կայսրություն - հունվարի 31, 1963(1963-01-31), Բաքու, Ադրբեջանական ԽՍՀ, ԽՍՀՄ), թատրոնի և կինոյի ադրբեջանցի դերասան, ԽՍՀՄ ժողովրդական արտիստ (1961);


== Կենսագրություն ==

Ալեսկեր Ալեքպերովը ծնվել է 1910 թվականի մարտի 26-ին Բաքվում։ Երբ դպրոցում սովորելիս նա սկսեց գնալ դրամա ասոցիացիան։ 1927-1930 թվականներին սովորել է Բաքվի թատրոնի քոլեջում։ Այնուհետև աշխատել է Թուրքական աշխատավորական թատրոնում։ Այդ տարիներին նա ամուսնացավ դերասանուհի Հոքյումա Ղուրբանովային։ Երբ 1933 թվականին Բաքվի թուրքական աշխատողների թատրոնը տեղափոխվեց Գանձակ, երիտասարդ ընտանիքը տեղափոխվել է նաև Բաքուից դեպի Գանձակ։ Սակայն նրանց ընտանիքը քանդվեց։ Մի քանի տարի աշխատել է Ադրբեջանի Թբիլիսիի թատրոնում, Կիրովաբադի թատրոնում։ 1933 թվականից աշխատել է ակադեմիական դրամատիկական թատրոնում։
1961 թվականին արժանացել է ԽՍՀՄ ժողովրդական արտիստի կոչմանը։
Ալեսկեր Ալեքպերովը մահացավ 1963 թվականի հունվարի 31-ին։


== Արտաքին հղումներ ==
ժողովրդական արտիստ Ալեսկեր Ալեքպերով
Ֆիլմ `Ալեսկեր Ալեքպերովի մասին


== Ծանոթագրություններ ==
Խիբինիտ

Խիբինիտ (խիբինների անունով), նեֆելինային սիենիտի խոշորահատիկ տարատեսակը։ Հիմնականում կազմված է միկրոկլինպերտիտից (40-45%), նեֆելինից (35-45%) և ալկալային գունավոր միներալներից՝ էգիրինից, արֆվեդսոնիտից (20%)։ Փոքր քանակությունները պարունակում են էվդիալիտ և այլ միներալներ։


== Ծանոթագրություններ ==
Սանտա Կոլոմա ՖԱ

Սանտա Կոլոմա, ֆուտբոլային ակումբ Անդորրայից։ Անդորրայի 6-ակի չեմպիոն և 8-ակի գավաթակիր։
Ինգե Կելլեր

Ինգեբորգ Կելլեր (գերմ.՝ Ingeborg Keller, կամ պարզապես Ինգե Կելլեր գերմ.՝ Inge Keller, դեկտեմբերի 15, 1923, Բեռլին, Գերմանիա — փետրվարի 6, 2017), թատրոնի, կիոնոյի և հեռուստատեսության գերմանացի դերասանուհի։


== Կենսագրություն ==
Ծնվել է 1923 թվականի դեկտեմբերի 15-ին Վայմարյան Գերմանիայի մայրաքաղաք Բեռլինում։ Սովորել է դերասանական դպրոցում։
Պատերազմական տարիներին, որպես դերասանուհի աշխատել է Ֆրայբերգի և Խեմնիցի քաղաքային թատրոններում։ 1945—1950 թվականներին եղել է Հեբբել բեռլինյան թատրոնի դերասանուհի։ 1950 թվականին տեղափոխվել է արևելյան Բեռլին, որը գտնվում էր Գերմանիայի Դեմոկրատական Հանրապետության վերահսկողության տակ։ 1950-2001 թվականներին, որպես դերասանուհի աշխատել է Բեռլինի թատրոնում։
Մահացել է 2017 թվականի փետրվարի 6-ին Բեռլինում՝ 93 տարեկան հասակում։


== Ծանոթագրություններ ==
Վալե Սան Նիկոլաո

Վալե Սան Նիկոլաո (իտալերեն՝ Valle San Nicolao), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 1141 մարդ (2008)։ Բնակչության խտությունը՝ 82 մարդ/կմ²։ Տարածքը կազմում է 14 կմ²։ Փոստային ինդեքս՝ 13050։ Հեռախոսային կոդ՝ 015։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ
Ռամիկ

Ռամիկ, (պահլերեն ram - հոտ, ժողովուրդ բառից), անմիջական արտադրողների հիմնական զանգվածը միջնադարյան Հայաստանում։ Վաղ ֆեոդալիզմի ժամանակաշրջանում Ռամիկ են կոչվել անձնապես ազատ, պետական հարկեր վճարող գյուղական և քաղաքային բնակչության ոչ արտոնյալ խավերը, ի տարբերություն պետական հարկերի վճարումից ազատված ազնվականության և հոգևորականության։ Այդ ժամանակաշրջանում Ռամիկները եղել են զինապարտ (վաղ․ հայկական աղբյուրներում հիշատակություններ կան «ռամիկ այրուձիու», «ռամիկ հեծեալների» մասին)։ Ավատատիրական հարաբերությունների խորացումը զարգացած ֆեոդալիզմի ժամանակաշրջանում հանգեցրել է Ռամիկների գյուղական խավի՝ «ռամիկ շինականների» (ագատ համայնականներ) քանակական նվազմանը։ Տնտեսապես քայքայվելով և անձնական ազատությունը հետզհետե կորցնելով, նրանք ի վիճակի չեն եղել զինծառայության։ Այդ պատճառով Մխիթար Գոշը (XII դար) իր «Դատաստանագրքում» Դվինի ժողովի ԺԲ կանոնի «ազատք ել ռամիկ հեծեալք» արտահայտությունը ձևակերպել է «ազատք եւ հեծեալք»։ XII-XIII դարի աղբյուրնեբում Ռամիկներ են կոչված գերազանցապես անձնական ազատությունը պահպանած քաղաքային բնակչության ստորին խավերը (արհեստավորներ, մանր առևտրականներ, անորոշ զբաղմունքի տեր մարդիկ և այլն)։ Հետագա դարերում Ռամիկներ տերմինը օգտագործվել է «հասարակ ժողովուրդ» իմաստով։


== Տես նաև ==
Շինական
Խարկովսկի (Մատվեևո-Կուրգանսկի շրջան)

Անվան այլ կիրառումների համար տե՛ս՝ Խարկովսկի (այլ կիրառումներ)Խարկովսկի (ռուս.՝ Харьковский), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Եկատերինովսկի գյուղական համայնքի կազմի մեջ։
Լենինա (Մորոզովի շրջան)

Անվան այլ կիրառումների համար տե՛ս՝ Լենինա (այլ կիրառումներ)Լենինա (ռուս.՝ Ленина), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Գագարինսկի գյուղական համայնքի կազմի մեջ։ 
2009 թ. տվյալներով Բնակչությունը կազմում է 37 մարդ։
Իշխանավանքի վիմական արձանագրություններ

Ստորև ներկայացված է Գեղարքունիքի մարզի Վարդենիկ գյուղում գտնվող Իշխանավանքի արձանագրությունները՝


== Արձանագրություններ ==


== Ծանոթագրություններ ==
Ունքյար-Իսքեկեսիի պայմանագիր

Ունքյար-Իսքեկեսիի պայմանագիր 1833, կնքվել է Ռուսաստանի և Թուրքիայի միջև, Ունքյար-Իսքելեսիում (սուլթանի ամառային նստավայրը Կ․ Պոլսի մոտ), հունիսի 26 (հուլիսի 8)-ին։ 1831-1833 թվականների եգիպտական ճգնաժամի (երբ Մուհամմադ Ալիի հաղթանակները սպառնում էին Օսմանյան կայսրությանը) ժամանակ, ցարական կառավարությունը Թուրքիայում իր ազդեցությունն ուժեղացնելու նպատակով, սուլթան Մահմուդ II-ին առաջարկեց ռազմական օգնություն, որը պաշտոնապես խնդրել էր թուրք, կառավարությունը։ 1833 թվականի փետրվարին Բոսֆոր ժամանեցին ռուսական ռազմանավերը, իսկ ապրիլին շուրջ 14 հազար ռուսական զինվորներ ափ իջան Ունքյար-Իսքելեսիում և փակեցին եգիպտական բանակի ճանապարհը դեպի Կ․ Պոլիս։ Ռուս-թուրքական մերձեցումից անհանգստացած Անգլիան և Ֆրանսիան նպաստեցին Եգիպտոսի և Թուրքիայի հաշտեցմանը (1833 թվականի մայիս)։ Թուրքիայից ռուսական ուժերի դուրս բերման նախօրյակին, Ունքյար-Իսքելեսիում կնքվեց Ունքյար-Իսքեկեսիի պայմանագիրը, համաձայն որի Ռուսաստանը պարտավորվում էր անհրաժեշտության դեպքում Թուրքիային ցուցաբերել ռազմական օգնություն։ Պայմանագրի գաղտնի հոդվածի համաձայն, Թուրքիան պարտավորվում էր պատերազմի դեպքում Ռուսաստանի պահանջով փակել Դարդանելի նեղուցը բոլոր օտարերկրյա ռազմանավերի համար։ Ունքյար-Իսքեկեսիի պայմանագիրը նշանակում էր Ռուսաստանի դիրքերի ուժեղացումը Մերձավոր Արևելքում, որը և հանգեցրեց արևմտյան եվրոպայի տերությունների հետ Ռուսաստանի հարաբերությունների սրման։ 1840-1841 թվականներին Ռուսաստանը համաձայնվեց չնորոգել պայմանագիրը և ստորագրեց նեղուցների վերաբերյալ կոնվենցիա։
Վիլհելմինա Շրյոդեր-Դևրիենտ

Վիլհելմինա Շրյոդեր-Դևրիենտ (գերմ.՝ Wilhelmine Schröder-Devrient, օրիորդական ազգանունը՝ Շրյոդեր [Schröder], դեկտեմբերի 6, 1804(1804-12-06)[…] կամ հոկտեմբերի 6, 1805(1805-10-06), Համբուրգ, Սրբազան Հռոմեական կայսրություն - հունվարի 26, 1860(1860-01-26)[…], Կոբուրգ), գերմանացի երգչուհի (սոպրանո)։
Ջուզեպպե Մոցատտիի աշակերտուհին։
Առաջին ելույթը կայացել է 1821 թվականին Վիեննայում։ 1823 թվականից Դրեզդենի պալատական օպերայի մեներգչուհի։ Լավագույն դերերգերից են համարվում՝ Սենտա (Վագների «Թռչող հոլանդացին»), Ագատա (Վեբերի «Ազատ հրաձիգը»)։ 1847 թվականին թողել է բեմը, հանդես եկել որպես համերգային երգչուհի։ Մասնակցել է 1849 թվականի Դրեզդենյան ապստամբությանը։ Ելույթներ է ունեցել Իտալիայում, Ֆրանսիայում, Անգլիայում և Ռուսաստանում։


== Ծանոթագրություններ ==
Նաղշե Ռոսթամ

Նաղշե Ռոսթամ ( ֆարսի՝ نقش رستم‎‎ ), հնագույն գերեզմանատուն կամ մեռյալների քաղաք է Պերսեպոլիսից 12 կմ. դեպի հյուսիս-արեւմուտք՝ Իրանի Ֆարսի նահանգում։ Բաղկացած է ժայռի մեջ հատած ցայտաքանդակներից, որոնք վերաբերում են Աքեմենյանների ու Սասանյանների ժամանակաշրջանին։ Նաղշե Ռոսթամն Աքեմենյան արքայատոհմի ( Ք.ա. 500–330 թթ.), գերեզմանատունն է չորս մեծ շիրիմներով, որոնց վրա պատկերված են «Աստծո կողմից կարգված» թագավորների դիմանկարները։ Ավելի ներքեւում՝ ժայռային ռելիեֆի տարածքում են գտնվում Սասանյանների գերդաստանի արքաների շիրիմները տարբեր իրադարձությունների տեսարաններով։


== Հուշարձաններ ==

Նաղշե Ռոսթամի հնագույն ռելիեֆը թվագրվում է Ք.ա. 1000 թվականով։ Չնայած վերջինիս վատ վիճակին՝ այունամենայնիվ երևում է անսովոր գլխաշորով մարդու պատկեր, որը ենթադրաբար էլամական (նախաիրանական քաղաքակրթության) ծագում ունի։ Նրա պատկերն ավելի երկար ժայռի մի մասն է կազմում, որը քանդվել է Բահրամ 2-րդի հրամանով։ Այս պատկերը հանդիսանում է այս վայրի անվանակոչման պատճառը՝ Նաղշե Ռոսթամ կամ «Ռոսթամի ցայտաքանդակ» անվանումից, քանի որ համարում են, որ այն առասպելական հերոս Ռոսթամին է ներկայացնում։


== Աքեմենյանների շիրիմներ ==
Աքեմենյան արքաներին պատկանող չորս շիրիմները փորագրվել են ժայռային մասերով՝ գետնից հարաբերական բարձրության վրա։ Վերջիններս հայտնի են նաև «Պարսկական խաչեր» անվամբ՝ ճակատամասերի սրության պատճառով։ Յուրաքանչյուր շիրիմի մուտքն ամեն խաչի կենտրոնն է, որը տանում է դեպի մի փոքր սենյակ, ուր սարկոֆագում թագավորի մարմինն է։ Ամեն մի շիրիմի ճակատամասի հորիզոնական ճառագայթը համարում են Պերսեպոլիսյան մուտքի պատճենը։
Շիրիմներից մեկի վրա հստակ գրված է, որ այն Դարեհ առաջինի շիրիմն է (Ք.ա. 522-486 թթ.), իսկ մյուս երեքը ենթադրում են, որ Քսերքսես առաջինի, Ատարքսերքսես առաջինի ու Դարեհ երկրորդի շիրիմներն են։ Հինգերորդ անավարտ շիրիմը ենթադրաբար Արտարքսերքսես երրորդի կամ Դարեհ երրորդի համար էր, ով Աքեմենյան արքայատոհմի վերջին թագավորն էր։ Գերեզմանները թալանվել են Ալեքսանդր Մեծի՝ Աքեմենյան Պարսկաստան արշավանքի ժամանակ։


== Քաբայե Զարթոշթ ==

Քաբայե Զարթոշթ (Զրադաշտի խորանարդ), Ք.ա. 5-րդ դարի Աքեմենյան քառակուսի աշտարակ է, որը Փասարգադաեի «Սուլեյմանի բանտ»-ի (Զենդան-է Սոլայման) կառույցի պատճենն է։ Քաբայե Զարթոշթը կառուցել են կամ Դարեհի առաջինի օրոք, ով այնուհետև տեղափոխվեց Պերսեպոլիս, կամ էլ Արտարքսերքսես երկրորդի կամ երրորդի օրոք։ Աշտարակը գոտևորող պատը կառուցել են Սասանյանների ժամանակահատվածում։
1923 թ. գերմանացի հնէաբան Էրնսթ Հերցֆելդը Դարեհ Առաջինի շիրիմի գրություններից պատճեններ է անում, որոնք 1946 թվականից ի վեր պահվում են Ֆրիրի արվեստի պատկերասրահում և Արթուր Մ. Սաքլերի պատկերասրահում, որը գտնվում է Վաշինգտոնի Սմիթսոնյան ինստիտուտում։ Նաղշե Ռոսթամը պեղվել է 1936-39 թթ. ընթացքում՝ Չիկագոյի համալսարանի Արևելյան ինստիտուտի մասնագետ Էրիկ Շմիթի ղեկավարած խմբի կողմից։


== Հղումներ ==
Սպիտակեցնող միջոցներ

Սպիտակեցնող միջոցներ, լվացքի սպիտակեցման նյութեր։


== Բաղադրություն ==
Սպիտակեցնող միջոցների բաղադրիչներն ուժեղ օքսիդիչ (ջրածնի գերօքսիդ, նատրիումի հիպոքլորիտ, կարբոնատ, բորատ, միզանյութի գերհիդրատ) կամ վերականգնիչ (նատրիումի հիդրոսուլֆատ, ռոնգալիտ) ներգործությամբ օժտված քիմիական նյութեր են։ Սպիտակեցնող միջոցների զգալի մասը պարունակում է նաև օպտիկական սպիտակարարներ նյութեր, որոնք ամուր նստում են գործվածքի թելքերին և ստեղծում են ճերմակության տպավորություն։


== Հատկություններ ==
Սպիտակեցնող միջոցները՝

վերականգնում են գործվածքի ճերմակությունը
ախտահանում, հաղորդում թարմություն
մաքրում բորբոսահետքերը և բծերը։Այդ պատրաստուկներով մշակումը, միևնույն ժամանակ, փոքր-ինչ թուլացնում է գործվածքի ամրությունը, այդ պատճառով էլ սպիտակեցնող միջոցները, թույլատրվում է օգտագործել ոչ հաճախ, քան 2-3 լվանալը մեկ պահպանելով հանձնարարականները։


== Տեսակներ ==
Սպիտակեցնող միջոցները լինում են

փոշիանման
հաբերով
հեղուկ։Գործվածքները կարելի է սպիտակեցնել ջրածնի գերօքսիդով։ Վուշե և բամբակե սպիտակեղենը կարելի է սպիտակեցնել ժավելաջրով։ Սպիտակեղենը պետք է սպիտակեցնել ալյումինե, արծնապատ և ցինկապատ ամանի (ժանգազերծ) մեջ։ Նախապես պետք է նկատի ունենալ, որ մետաքսե, բրդե և սինթետիկ գործվածքների սպիտակեցումը թույլատրվում է 50– 60 °C–ից ոչ բարձր ջերմաստիճանում։ Բծեր չունեցող իրերը լավ սպիտակում են քիմիական սպիտակարարներ պարունակող սինթետիկ լվացամիջոցներով լվանալիս։
Իսիկավա (պրեֆեկտուրա)

Իսիկավա (ճապ.՝ 茨城県), պրեֆեկտուրա Ճապոնիայում, որը գտնվում է Տյուբու տարածաշրջանում Հոնսյու կղզու վրա։ Վարչական կենտրոնը Կանաձավա քաղաքն է։ Տարածքը կազմում է 4 185,67 կմ², բնակչությունը՝ 1 155 996 մարդ, և բնակչության խտությունը՝  276,18 մարդ/կմ²։
Պրեֆեկտուրան ստեղծվել է Կագա և Նոտո նահանգների միավորման արդյունքում։


== Ծանոթագրություններ ==


== Արտաքին հղումներ ==
Պրեֆեկտուրայի պաշտոնական կայք (ճապոներեն) (անգլ.)
Սերվիյի

Սերվիյի (ֆր.՝ Servilly) համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լապալիս կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03272։


== Բնակչություն ==
Համայնքի բնակչությունը 2008 թվականին կազմում էր 265 մարդ։


== Տնտեսություն ==
2007 թվականի տվյալներով 157 աշխատունակ տարիքի մարդկանցից (15-64 տարեկան) 123-ը տնտեսապես ակտիվ էին, 34-ը անգործունակ (ակտիվության ցուցանիշը 78,3 %, 1999 թվականին եղել է՝ 70,1 %)։ 123 աշխատունակ բնակիչներից 108-ը աշխատում էին (65 տղամարդ և 43 կին), անաշխատանք էին 15-ը (7 տղամարդ և 8 կին)։ 34 անգործունակ մարդկանցից 13-ը աշակերտներ կամ ուսանողներ են, 8-ը թոշակառու, 13-ը անաշխատունակ էին այլ պատճառներով։


== Տեսարժան վայրեր ==
Սուրբ Հովհաննես եկեղեցի՝ (XVII դար)


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սերվիյի» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-20 
«Սերվիյի» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Պիհկե

Պիհկե (էստ․՝ Pihke), գյուղ Էստոնիայի Պյարնումաա նահանգի Սաառդե շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աստերոիդների ցանկ (260601-260700)

Աստերոիդների ցանկ (260501-260600)  • Աստերոիդների ցանկ  • Աստերոիդների ցանկ (260701-260800)
 Աստերոիդների ցանկ (260501-260600)  • Աստերոիդների ցանկ  • Աստերոիդների ցանկ (260701-260800)
Լատիշերեն

Լատիշերեն (ինքնանուն՝ latviešu valoda), Հնդեվրոպական լեզվաընտանիքի բալթյան լեզվախմբի լեզու։ Լատիշերեն խոսում են աշխարհում 1,8 միլիոն մարդ։ Այն պաշտոնական լեզու է Լատվիայում։ Լատիշերենը չի մտնում ըստ տարածման աշխարհի լեզուների դասակարգման մեջ։
Լատվերեն․ լատիշերեն, լեթթերեն լատվիացիների (լատիշների) լեզուն։ Խոսվում է Լատվիայում, մասամբ՝ հարակից վայրերում և արտասահմանում։ Ունի 3 բարբառ, որոնցից միջին լատիականը (Կենտրոնական Լատվիա) ընկած է գրական լատվերենի հիմքում։ Շեշտը սկզբնավանկում է և կապված։ Հաստատվում է հնչերանգի 2 կաղապար՝ տևական և ոչ տևական։ Առկա է հոլովման (7 հոլով, 6 հոլովում), խոնարհման ձևերի բազմազանություն։ Գոյականն ունի սեռի (արական, իգական), թվի (եզակի, երկակիի մնացորդներ, հոգնակի), հոլովի, դեմքի կարգեր։ Գրավոր աղբյուրները՝ 16–րդ դարից, այբուբենը՝ լատինագիր։


== Տես նաև ==
Լեզվաընտանիքների ցանկ
Լեզուների ցանկեր
Ադրամելեք (դև)

Ադրամելեք կամ ավելի հաճախ Ադրամելիք, դժոխքի մեծ կանցլեր, դևերի գերագույն խորհրդի նախագահ։ Նա պատասխանատու է Սատանայի զգեստապահարանի համար։ Նրա անունը հիշատակվում է Աստվածաշնչում որպես ասորական աստվածություն, որին մարդկային զոհեր են մատուցում։ «Ադրամելիք» նշանակում է «փառավոր թագավոր»: Նրան երկրպագում էին որպես արևի աստված, (նրա հետ հիշատակվում է նաև Անամելիքը, որպես լուսնի աստված) արվեստների բարեխոս։ Նրա երկրպագության կենտրոնը Սեպարվաիմ քաղաքն է։
Կա կարծիք, որ Ադրամելիքին երեխաներ էին զոհեր մատուցում` նրանց այրելով այդ աստվածության մեծ բրոնզե արձանի առաջ։ Չնայած դրան հնէաբանները չեն գտել ոչ մի ապացույց նման արձանների գոյության մասին։ Սրա պատճառով նրան նույնացրին Բաալի հետ ում նույնպես նման կերպ զոհեր էին մատուցում։


== Ադրամելիքը քրիստոնեությունում ==
Քրիստոնեությունում Ադրամելիքը դարձավ Սատանայի աջ ձեռքը։ Նա սովորաբար պատկերվում է մարդու մարմնով, ջորու գլխով և սիրամարգի պոչով, կամ առյուծի կերպարանքով մորուքով և թևերով։ Նա ութերորդն է 10 արքդևերից ուշ Կաբբալայում։ Ինչպես նաև որոշ հիշատակություններում նշվում է որպես կայծակի և որոտի աստված։ Լա Վեյը «Սատանայի Աստվածաշնչում» սխալմամբ անվանում է Ադրամելիքին «շումերական Սատանա»։


== Ծանոթագրություններ ==
Ուրդի (Գունդելենի վտակ)

Ուրդի (ռուս.՝ Урды), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Գունդելեն գետի աջ ափին՝ 21 կմ հեռավորության վրա։ Գետի երկարությունը 18 կմ է, ավազանի տարածքը 108 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000712108200004710
Հիդրոլոգիական ուսումնասիրությունների կոդը - 108200471
Ավազանի կոդը - 07.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մոգական մտածողություն

Մոգական մտածողություն (անգլ.՝ Magical thinking), կամ սնահավատ մտածողություն (անգլ.՝ superstitious thinking),  հավատք առ այն, որ չկապված իրադարձությունները ունեն պատճառահետևանքային կապ, հատկապես գերբնական գործոնի արդյունքում, չնայած դրանց միջև չկա որևէ հնարավոր կապ։  Օրինակները ընդգրկում են այն գաղափարը, որ անձնական մտքերը կարող են ազդել արտաքին աշխարհի վրա՝ առանց գործողություններ կատարելու, կամ էլ որ առարկաները պետք է ունենան պատճառահետևանքային կապ, եթե նրանք նույնիսկ իրար նման չեն կամ նախկինում իրար հետ որևէ կերպ չեն առնչվել։ Մոգական մտածողությունը տրամաբանական մոլորության տեսակ է, որն էլ իր հերթին սխալ պատճառական եզրակացությունների տարածված աղբյուր է։ Ի տարբերություն համահարաբերակցությունը չի ընթադրում պատճառական կապ երևույթի, մոգական մտածողությունը չի պահանջում իրադարձությունների համահարաբերակցություն։
Մոգական մտածողության հստակ սահմանումները կարող են տարբերվել ոլորտից ոլորտ։ Մարդաբանությունում (ամենավաղ հետազոտությունը) կանխադրվում է պատճառահետևանքային կապ կրոնական ծեսի, աղոթքի, զոհաբերության կամ տաբուի պահպանման և սպասված օգուտի կամ հատուցման միջև։ Հետագա ուսումնասիրությունները վկայում են, որ մոգական մտածողությունը տարածված է ժամանակակից հասարակություններում։
Հոգեբանությունում մոգական մտածողությունը հավատքն է առ այն, որ մտքերը իրենք իրենցով կարող է ազդեցություն գործել աշխարհի վրա կամ էլ ինչ-որ բանի մասին մտածելը համապատասխանում գործողություն կատարելուն։ Այս համոզմունքները կարող են առաջացնել մարդու մոտ որոշակի գործողություններ կատարելու կամ որոշակի մտքեր ունենալու իռացիոնալ վախ՝ այդ գործողությունների ու մտածմունքների և հնարավոր սպառնալիքի միջև ենթադրյալ կապի պատճառով։ 
Հոգեբուժությունում մոգական մտածողությունը մտքի խանգարում է, նշանա կեղծ համոզմունք առ այն, որ մեկի մտքերը, գործողությունները կամ բառերը կարող են առաջացնել կամ չեղարկել որոշակի հետևանքներ այնպիսի եղանակով, որը դեմ պատճառականության ընդունված օրենքներին կամ շրջանցում է դրանք։


== Գրականություն ==
Hood Bruce (2009)։ SuperSense: Why We Believe in the Unbelievable։ HarperOne։ ISBN 9780061452642  
Horton Robin (1970)։ «African traditional thought and western science»։  in Wilson Bryan R.։ Rationality։ Key Concepts in the Social Sciences։ Oxford: Basil Blackwell։ էջեր 131-171։ ISBN 9780631119302  Abridged version of Horton (1967a) and Horton (1967b).
Hutson Matthew (2012)։ The 7 Laws of Magical Thinking: How Irrational Beliefs Keep Us Happy, Healthy, and Sane։ Hudson Street Press։ ISBN 9781594630873 
Serban George (1982)։ The Tyranny of Magical Thinking։ New York: E. P. Dutton։ ISBN 978-0525241409  This work discusses how and why the magical thinking of childhood can carry into adulthood, causing various maladaptions and psychopathologies.
Vyse Stuart (1997)։ Believing in Magic: The Psychology of Superstition։ Oxford University Press։ ISBN 9780195136340 


== Տես նաև ==
Մագիֆրենիկ համախտանիշ


== Ծանոթագրություններ ==


== Արտաքին հղումներ ==
Hutson Matthew (2008)։ «Magical thinking»։ Psychology Today։ March-April։ էջեր 89–95 
Stevens Phillips Jr. (November–December 2001)։ «Magical thinking in complementary and alternative medicine»։ Skeptical Inquirer 25 (6)։ Արխիվացված է օրիգինալից 2010-06-03-ին։ Վերցված է 2010-09-22
Կլյուկինո (գյուղ, Խիսլավիչսկի շրջան)

Կլյուկինո (ռուս.՝ Клюкино), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 213 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորդվաց լեռնաշղթա

Կորդվաց լեռներ, լեռնային համակարգ Հայկական լեռնաշխարհում, Տիգրիսից մինչև Մեծ Զավի վերնագավառը։ Ձգվում է արևմտա-արևելյան, հյուսիսարևելյան ընդհանուր ուղղությամբ, հիմնականում երեք՝

Բուն Կորդվաց
Ագարակի
Աղբակի շղթաներով։Բարձրությունը մինչև 4000 մ է։ Կազմված են թերթաքարերից, կվարցիտներից, մարմարներից, մերգելներից։
Կորդվաց լեռները խիստ մասնատված են Արևելյան Տիգրիսի վտակների խոր և նեղ ձորերով։ Կլիման մերձարևադարձային է, տարեկան տեղումները հարավ-արևմուտքում՝ 1000-3000 մմ, հարավ-արևելքում՝ 400-700 մմ։ Հարավային լանջերին տիրապետում են մակվիսը, կաղնու և արչայի նոսր անտառները, հյուսիսային լանջերին՝ տափաստաններն ու ֆրիգանան։
Հորես Լինդրում

Հորես Լինդրում (Հորես Նորման Ուիլյամ Մորել, հունվարի 15, 1912(1912-01-15), Woollahra Municipality - հունիսի 20, 1974(1974-06-20), Warringah Council), ավստրալիացի պրոֆեսիոնալ սնուկեր և բիլիարդ խաղացող։ Թեև հայտնի սնուկեր խաղացող է` նա միշտ պարտվել է Ջո Դևիսին, ում չի հաղթել պրոֆեսիոնալ մակարդակում։ Լինդրումը երեք անգամ Աշխարհի Առաջնության եզրափակչում խաղացել է Դևիսի դեմ, 1936, 1937 և 1946 թվականներին` պարտվելով բոլոր երեք խաղերում, սակայն դառնալով նրան հաղթելուն ամենամոտ կանգնած մարդը։ Լինդրումը հաղթել է 1952 թվականի աշխարհի առաջնությունը, որը կառավարող մարմնի և Ասոցիացիայի խաղացողների միջև վեճի պատճառով, կազմակերպվել է իր և բրիտանուհի Քլարկ Մաքքոնաչիի կողմից։


== Կենսագրություն ==
Հորաս Լինդրումը ծնվել է 1912 թվականի հունվարի 15-ին Պադինգթոնում` Սիդնեյում։ Նա Կլարայի որդին էր (հայտնի է որպես Վիոլետ)` Ֆրիդրիխ III-ի և Ուոլտեր Լինդրումի քույրը։ Կլարան եղել է Ավստրալիայի կանանց սնուկերի չեմպիոն։ Հորասը Ավստրալիայի առաջին բիլիարդ չեմպիոն Ֆրիդրիխ Վիլհելմ ֆոն Լինդրումի ծոռն էր և մեծ բիլիարդի մարզիչ Ֆրեդերիկ Ուիլյամ Լինդրում Երկրորդի թոռը։
Լինդրումը մահացել է 1974 թվականի հունիսի 20-ին Սիդնեյի Դելմար  մասնավոր հիվանդանոցում։ Մահվան պատճառ է դարձել թոքերի քաղցկեղը։ Նա վերապրել է իր կնոջ` Ջոյի և երկու դուստրերի շնորհիվ։


== Կարիերա ==


=== Վաղ տարիներ ===
Հորաս Լինդրումը կատարել է բիլիարդի իր առաջին սենչուրին 16 տարեկան հասակում։ Նա մարտահրավեր է նետել Ֆրենք Սմիթին`Ավստրալիայի սնուկերի պրոֆեսիոնալ առաջնության համար, 1931 թվականի դեկտեմբերի 5-ին` 19 տարեկան հասակում, հաղթել է ընդհանուր 8899-8262 հաշվով։ Լինդրումը ընդունել է Սմիթի ռևանշ-մենամարտի մարտահրավերը և հաղթել է համոզիչ՝ 8060-5942 հաշվով։ Երեք տարի անց` 1934 թվականի նոյեմբերի 24-ին, նա նաև հաղթել է Ավստրալիայի պրոֆեսիոնալ բիլիարդի առաջնությունը, հաջողությամբ մարտահրվեր է նետել իր քեռի Ֆրեդին, ով կրում էր տիտղոսը 1908 թվականից։ Հորասը հաղթեց 18,754–9,143 հաշվով։


== Ծանոթագրություններ ==